
	1.
	Adoptarea ordinii de zi
	
	

	
	Consiliul a adoptat ordinea de zi care figurează în documentul 8407/26.

	2.
	Aprobarea punctelor „A”
a)	Lista fără caracter legislativ
	
	
8398/26

	
	Consiliul a adoptat toate punctele „A” care figurează în documentul sus-menționat, inclusiv toate documentele COR și REV lingvistice prezentate în vederea adoptării.


Deliberări legislative
[Deliberare publică în temeiul articolului 16 alineatul (8) din Tratatul privind Uniunea Europeană]
	3.
	Regulamentul Consiliului privind accesul EPPO și al OLAF la informații privind TVA la nivelul UE
Abordare generală
	[image: ][image: ]
	8538/1/26 REV 1 
+ ADD 1

	
	Consiliul a ajuns la o abordare generală cu privire la regulament.

	4.
	Pachetul privind integrarea piețelor și supravegherea
	[image: First reading][image: ]
	8367/26

	
	a)	Directiva privind dezvoltarea în continuare a integrării piețelor de capital și a supravegherii în Uniune
	
	

	
	b)	Regulamentul privind dezvoltarea în continuare a integrării și a supravegherii pieței de capital în Uniune
	
	

	
	c)	Regulamentul privind caracterul definitiv al decontării
Dezbatere de orientare
	
	

	
	Consiliul a desfășurat o dezbatere de orientare cu privire la pachetul privind integrarea piețelor și supravegherea.

	5.
	Diverse
a)	Propuneri legislative actuale privind serviciile financiare
Informare din partea președinției
	
	
8401/26

	
	Consiliul a luat act de informațiile furnizate de președinție despre lucrările în curs referitoare la propunerile legislative privind serviciile financiare.


Activități fără caracter legislativ
	6.
	Consecințele economice și financiare ale agresiunii Rusiei împotriva Ucrainei
Schimb de opinii
	
	

	7.
	Consecințele economice ale legislației UE
Schimb de opinii
	
	8299/1/26 REV 1 + ADD 1 REV 1

	8.
	Redresarea economică în Europa
Decizie de punere în aplicare a Consiliului în temeiul Mecanismului de redresare și reziliență
[Temei juridic: articolul 20 din Regulamentul (UE) 2021/241]
Adoptare
	
[image: ]
	
8130/26 
+ ADD 1 REV 1

	9.
	Acțiuni ulterioare reuniunii G20 a miniștrilor de finanțe și a guvernatorilor băncilor centrale din 16 aprilie 2026 și reuniunilor de primăvară ale FMI
Informare din partea președinției și a Comisiei
Schimb de opinii
	
	8173/26

	10.
	Diverse

ANEXĂ
Declarații privind punctul „B” cu caracter legislativ care figurează în documentul 8407/26
	Referitor la punctul 3 de pe lista punctelor „B”:
	Regulamentul Consiliului privind accesul EPPO și al OLAF la informații privind TVA la nivelul UE
Abordare generală


DECLARAȚIILE COMISIEI
Declarația Comisiei privind consultarea Eurofisc
Comisia ia act de formularea de la articolul 36 alineatul (2e) care prevede că, la elaborarea proiectului de act de punere în aplicare care stabilește criteriile, informațiile care trebuie incluse și formularele standard pentru rapoartele de analiză Eurofisc, Comisia consultă Eurofisc.
Comisia reamintește că, în temeiul articolului 291 din TFUE și al Regulamentului (UE) nr. 182/2011, actele de punere în aplicare sunt, în principiu, adoptate de Comisie în conformitate cu cadrul de comitologie aplicabil. În acest context, Acordul interinstituțional din 2016 privind o mai bună legiferare prevede, la punctul 30, că instituțiile ar trebui să se abțină de la adăugarea în legislația Uniunii a unor cerințe procedurale care ar modifica mecanismele de control prevăzute în Regulamentul (UE) nr. 182/2011.
Comisia consideră că transformarea consultării Eurofisc într-o cerință procedurală obligatorie ridică probleme juridice și instituționale, deoarece introduce un pas suplimentar înainte de procedura oficială de comitologie, afectează echilibrul instituțional și poate crea insecuritate procedurală inutilă.
Deși Comisia recunoaște relevanța operațională a expertizei Eurofisc, această contribuție ar trebui luată în considerare într-un mod compatibil cu cadrul normal care reglementează actele de punere în aplicare și fără a crea obligații procedurale suplimentare pentru Comisie.
Prin urmare, Comisia consideră că această formulare nu ar trebui considerată un precedent pentru alte acte legislative.
Comisia își menține opinia potrivit căreia, în cazul în care o contribuție operațională sau tehnică este utilă pentru elaborarea actelor de punere în aplicare, abordarea adecvată este de a permite Comisiei să solicite o astfel de consiliere, mai degrabă decât de a face din astfel de consultări o obligație procedurală.
Comisia subliniază, de asemenea, că consultarea Eurofisc în faza de elaborare a proiectelor de acte de punere în aplicare în temeiul articolului 36 alineatul (2e) rămâne strict separată de procedura de comitologie. O astfel de consultare are un caracter pur consultativ și neobligatoriu și nu afectează puterea discreționară a Comisiei în exercitarea competențelor sale de executare în temeiul articolului 291 din TFUE. În special, ea nu conferă niciun rol decizional Eurofisc și nu impune Comisiei să urmeze sau să țină seama de opiniile sale.
Declarația Comisiei privind punctul de coordonare IT
Comisia recunoaște preocupările legate de necesitatea ca OLAF să se coordoneze cu autoritățile naționale în ceea ce privește utilizarea datelor privind TVA accesate în temeiul Regulamentului (UE) nr. 904/2010, inclusiv pentru a asigura utilizarea coordonată și eficientă a resurselor lor de investigare. Prin urmare, Comisia își confirmă deschiderea de a lua în considerare îmbunătățirile relevante în contextul viitoarei sale revizuiri a arhitecturii antifraudă a UE, inclusiv a cadrelor juridice aplicabile principalilor actori antifraudă, și anume EPPO, OLAF, Eurojust, Europol, precum și a Directivei PIF.

